วิสาหกิจชุมชนสีเขียวบ้านหูยาน

หลักสูตรที่ต้องเรียนรู้ 6 เรื่อง

1. การจัดการระบบการผลิตเกษตรอินทรีย์
2. การจัดการระบบมาตรฐานความปลอดภัยด้านเกษตรและอาหาร
3. การจัดการระบบการกระจายสินค้า
4. การจัดการกลุ่มและเครือข่าย
5. การจัดการระบบการเรียนรู้และฐานข้อมูล
6. การจัดการระบบการสื่อสารประชาสัมพันธ์และเชื่อมโยงผู้บริโภคเกษตรปลอดภัย

1. การจัดการระบบการผลิตเกษตรอินทรีย์

แนวคิด

 ดำเนินการผลิตเกษตรอินทรีย์/อาหารปลอดภัย ที่มีการจัดการให้เพียงพอความต้องการ สม่ำเสมอ มีเป้าหมายการผลิตที่ชัดเจน ประกอบด้วยหลักการ 4 ข้อ

1. ด้านสุขภาพ
2. ด้านนิเวศวิทยา (สิ่งแวดล้อม)
3. ด้านความเป็นธรรม
4. ด้านการดูแลเอาใจใส่

กรอบการผลิต

1. กลุ่มผู้ผลิต
2. การจัดการตามมาตรฐาน
3. ผลผลิตตามมาตรฐาน
4. ระบบตรวจสอบควบคุมมาตรฐาน

วัตถุประสงค์

1. เพื่อจัดระบบการผลิตเกษตรอินทรีย์ที่ยังยืนมีการคำนึงถึงผลกระทบต่อระบบนิเวศและสิ่งแวดล้อม
2. เพื่อควบคุมการใช้ปัจจัยการผลิตให้อยู่ในระดับที่เหมาะสม
3. เพื่อควบคุมระบบการผลิตให้ได้มาตรฐานเกษตรอินทรีย์
4. เพื่อให้ผลผลิตที่ตรงความต้องการของตลาด

รูปแบบการผลิตเกษตรอินทรีย์/อาหารปลอดภัย

1. ผลิตตามความต้องการของตลาด เช่น คำสั่งชื้อ นำมาสู่การวางแผน ผลิตร่วม คัดสรร หลีกเลี่ยงความซ้ำซ้อน ตรงตามความต้องการของตลาด
2. ผลิตเพื่อความยังยืนในชุมชน มุ่งเน้นให้ชุมชนต้องมีการ**จัดการตนเอง**ให้ได้มากที่สุด เช่น เมล็ดพันธุ์ ปุ๋ย การแปรรูป การตลาด
3. ผลิตบนฐานการดูแลสิ่งแวดล้อมและทรัพยากรชุมชน

วิธีการดำเนินการ

* ผลิตตามความต้องการของตลาด
	+ รวมกลุ่มวางแผนผลิต = ลูกค้าที่สั่งซื้อ (ความต้องการตลาด)
	+ ร่วมกับสมาชิกวางแผนผลิตเพื่อป้องกันการผลิตซ้ำที่เกินความต้องการ
	+ สำรวจความต้องการตลาด/ พิจารณาคำสั่งซื้อของลูกค้า (เก็บข้อมูล บันทึก)
* ผลิตเพื่อความยังยืน
	+ เลือกชนิดพันธุ์พืชที่เหมาะสมกับพื้นที่ และความชำนาญของผู้ผลิต
	+ ปลูกพืชหลักร่วมกับพืชชนิดอื่น ๆ และปลูกพืชหลังฤดูกาลเก็บเกี่ยว
	+ เลี้ยงสัตว์ในจำนวนที่เหมาะสมกับแรงงานของครัวเรือน
* ดูแลรักษาสิ่งแวดล้อมและทรัพยากร
	+ อนุรักษ์ทรัพยากรของชุมชนให้มีความอุดมสมบูรณ์ มีกฏกติกาชุมชน
	+ ใช้ภูมิปัญญาท้องถิ่น เช่น การเลี้ยงผึ้งฟื้นธรรมชาติ นำมาสู่ เลี้ยงเป็นอาชีพ รายได้
	+ จัดหาตลาดรองเพื่อเพิ่มรายได้สมาชิก ตลาดหูยาน ตลาดในชุมชน ตลาดหน้าเกษตร ตลาดในเมือง ออกบูทธนิทรรศการ ให้สมาชิกอยู่ได้

ปัญหาและข้อจำกัดที่ผ่านมา

* ราคาของผลผลิตไม่สร้างความแตกต่างกับผลผลิตใช้เคมี
* ผลผลิตต้องเพิ่มความรู้และทักษะในการผลิตเฉพาะเพิ่ม
* ผลผลิตไม่เพียงพอต่อความต้องการ
* ไม่สามารถควบคุมกระบวนการผลิตให้สมาชิกผลิตได้ตามมาตรฐานที่กลุ่มได้กำหนดไว้

ปัจจัยสู่ความสำเร็จ

1. ด้านบุคลากร
	* ผู้นำกลุ่ม มีความรู้ทักษะในการบริหารจัดการ
	* สมาชิกมีการแลกเปลี่ยนเรียนรู้บ่อย สม่ำเสมอ มีการพัฒนาศักยภาพดูงานต่อเนื่อง
	* สมาชิกนำความรู้ภูมิปัญญามาใช้ในการเพิ่มผลผลิต ลดต้นทุน สร้างอาชีพใหม่ ได้แก่การ เลี้ยงผึ้งเพื่อสร้างงานสร้างอาชีพ เพื่อสิ่งแวดล้อม
2. ด้านการบริหารจัดการ
	* มีการเก็บข้อมูล ได้แก่ บัญชีครัวเรือน บัญชีกลุ่ม มีการวางแผนการผลิต มีกติกาสร้างจิตสำนึก ผลิตอาหารปลอดภัยที่รับผิดชอบต่อครอบครัว ชุมชน สังคม และสิ่งแวดล้อม
	* เน้นการพึ่งพาปัจจัยการผลิตภายในชุมชน ได้แก่ ปุ๋ย เมล็ดพันธุ์ เครืองแกง
	* การแลกเปลี่ยนเรียนรู้สม่ำเสมอ เช่น เมนูอาหาร การผลิตสารกำจัดศัตรูพืช การทำปุ๋ย การผลิตเมล็ดพันธ์ เป็นต้น
	* การจัดเก็บข้อมูลการผลิตที่ผ่านมาเพื่อนำมาใช้ทบทวน ได้แก่ เดิม รณรงค์ปลูก 20 ชนิด เพื่อบริโภคลดรายจ่ายในครัวเรือนเหลือกินช่วยเหลือเอื้อเฟื้อแบ่งปัน เหลือมีจำหน่วยในตลาดนัดคนรักษ์สุขภาพในชุมชน ปัจจุบันและอนาคต พัฒนาศักยภาพการผลิตเพื่อเพิ่มรายได้กับสมาชิก พัฒนารูปแบบการตลาดสีเขียว พัฒนากลุ่มเป็นวิสาหกิจสีเขียวบ้านหูยาน
3. ด้านการสนับสนุนจากหน่วยงาน
	* ชุมชนท้องถิ่นน่าอยู่
	* เมืองลุงน่าอยู่
	* ศูนย์พัฒนาครอบครัวตำบลนาท่อม
	* สมาคมครอบครัวเข็มแข็ง
	* พัฒนาสังคมและความมั่นคงของมนุษย์
	* เกษตรและสหกรณ์จังหวัดพัฒนา
	* ธนาคาร ธกส.สาขาท่ามิหรำ
	* เทศบาลตำบลนาท่อม
4. ด้านนโยบายของรัฐ
	* มีหน่วยงานที่รับผิดชอบทางการเกษตรจำนวนมากสนับสนุน เช่นทางเทศบาลตำบลนาท่อม ทางอำเภอเมืองจัดบูทนิทรรศการ เกษตรสหกรณ์จังหวัดพัทลุง ธนาคาร ธกส. เกษตรอำเภอเมือง เป็นต้น
5. การจัดการระบบมาตรฐานความปลอดภัยด้านเกษตรและอาหาร

แนวคิด

 มาตรฐานอาหารปลอดภัยของกลุ่มสวนผักชุมชนคนหูยานที่มีผลผลิตทางการเกษตรเกิดขึ้นได้รับการพัฒนายกระดับมาอย่างต่อเนื่องเริ่มจากปี 53 จากปัญหาทางด้านสุขภาพของประชาชนตำบลนาท่อม ตามที่ตัวเลขเก็บของ รพสต นาท่อมในขณะนั้นประชาชน ผลการซุ่มตรวจเลือด จำนวน 99 % มีสารเคมีผลเปื้อนมาจากการกิน เป็นปัญหาหลักในการร่วมคิด ร่วมทำ ออกแบบกิจกรรมเพื่อให้ประชาชน รู้ เข้าใจ ตระหนักนำมาสู่การปรับเปลี่ยนพฤติกรรม นำมาสู่การร่วมรณรงค์ รวมกลุ่มปลูกผักปลอดสารพิษไว้กินเองในครัวเรือน เหลือแจกจ่าย และนำมาขายในตลาดนัดสีเขียวในชุมชนเพื่อ

วัตถุประสงค์

* เพื่อเป็นเครื่องมือในการควบคุมและส่งเสริมการผลิตอาหารปลอดภัยในชุมชน
* เพื่อสร้างความเชื่อถือระหว่างผู้ผลิต ผู้บริโภค และผู้ค้า

รูปแบบมาตรฐานความปลอดภัยของผลผลิต

* มาตรฐาน การเกษตรดีที่เหมาะสม หรือ GAP (Good Agricultural Practice)
* มาตรฐานเกษตรอินทรีย์หรือ (Organic Standards)

มาตรฐานรับรองด้วยตนเอง โดยให้คำนิยามว่า เป็นผักที่ปลูกโดยไม่ใช้สารเคมีในการป้องกันและกำจัดศัตรูพืชใด ๆ ทั้งสิ้น แต่อาจจะมีการใช้ปุ๋ยเคมีหรือฮอร์โมนและผลผลิตที่ได้ต้องไม่มีสารพิษตกค้าง คือผัก ปลอดสารพิษ เช่น กลุ่มเกษตรกรรมธรรมชาติ MOA , Green market, เป็นระบบการรับรองแบบมีส่วนร่วมของตลาดสีเขียว เรีมจากการคัดเลือกสมาชิกจากคณะกรรมการตลาดจัดตั้งเป็น กรรมการฝ่ายมาตรฐานซึ่งประกอบด้วย เจ้าของตลาด ผู้ผลิต ผู้บริโภค รพสต. และเทศบาลเป็นคนกลางตรวจสอบผลผลิต

ข้อควรพิจารณาในการดำเนินการ

* ควรให้ความรู้กับเจ้าหน้าที่และเกษตรเกี่ยวกับการผลิตสินค้าและอาหารปลอดภัย
* กลุ่มเกษตรควรเลือกใช้ระบบมาตรฐานความปลอดภัยที่เหมาะสม
* ควรส่งเสริมให้สมาชิกมีการจัดทำบันทึกข้อมูลการผลิตของตนเอง เช่น ขั้นตอนการผลิต และการใช้ปัจจัยการผลิต
* ส่งเสริมการมีส่วนร่วมในระบบกลุ่มรับรองเพื่อสร้างความมั่นใจ น่าเชื่อถือให้แก้ผู้บริโภค

ปัญหาและข้อจำกัด

* เกษตรกรมักมีข้อจำกัดด้านภาษาทางวิชาการ
* ความไม่เข้าใจในเงื่อนไข/กฎหมายของมาตรฐาน
* หน่วยงานที่รับผิดชอบในการตรวจรับรอง
* ข้อจำกัดในการจดบันทึกกิจกรรมฟาร์ม
* กลุ่มเกษตรมีทุนน้อยไม่สามารถเข้าถึงการรับรองมาตรฐานเกษตรอินทรีย์ในระดับสากล

ปัจจัยสู่ความสำเร็จ

* การใช้กระบวนการกลุ่มหรือการมีส่วนร่วมในการตรวจสอบ ควบคุม ดูแล ให้เป็นไปตามมาตรฐานการผลิต
* การใช้สิ่งจูงใจหรือสิ่งยึดเหนี่ยวใจ
* การปลูกฝังแนวคิดและทัศนคติที่ดีเกี่ยวกับการผลิตอย่างยั่งยืนผลิตอาหารปลอดภัยให้เพียงพอ
* ส่งเสริมให้มีตลาดรองรับสอดคล้องกับกลุ่มเกษตรกรในชุมชน
* อบรมให้ความรู้แก่กลุ่มเกษตร และเจ้าหน้าที่เกี่ยวกับการสมัครขอรับรองมาตรฐานเกษตรอินทรีย์ตามข้อกำหนด
1. การจัดการระบบการกระจายสินค้าอาหารปลอดภัยในชุมชน

หลักการแนวคิด

* เป็นการจัดการระบบการกระจายสินค้าให้มีกิจกรรมหลายกิจกรรมเกี่ยวข้องกับการเคลื่อนย้ายสินค้าสำเร็จรูปและวัตถุดิบอย่างมีประสิทธิภาพ
* เป็นการวางแผนการกระจายสินค้าควรคำนึงถึงแผนหลักที่เกี่ยวข้อง 5 แผน แผนการตลาด แผนการขาย แผนการผลิต แผนการเงิน และแผนการบริการลูกค้า
* การจัดองค์กรและการวิเคราะห์ต้นทุนในการกระจายสินค้าเพื่อลดต้นทุนในการผลิตและสร้างความพึงพอใจต่อลูกค้าโดยพัฒนารูปลักษณ์สินค้า ราคา สถานที่จำหน่าย และเวลาในการจำหน่าย

นอกจากนั้นในระบบการกระจายสินค้าอาหารปลอดภัยยังมีกระบวนการวิเคราะห์ราครที่เป็นธรรมทั้งผู้ผลิตและผู้บริโภค ตลอดจนให้ความสำคัญกับการแปรรูปจากผลผลิต โดยแนวคิดมุ่งเน้นในการกระจายอาหารปลอดภัยให้เพียงพอกับความต้องการภายในท้องถิ่นอย่างเพียงพอและพัฒนาผลผลิตให้ตรงกับความต้องการของตลาด

วัตถุประสงค์

* เพื่อให้ลูกค้าสามารถหาซื้อสินค้าได้อย่างเป็นธรรมและสะดวกตามแหล่งต่าง ๆ ที่ลูกค้าต้องการ
* เพื่อให้ลูกค้าสามมารถหาซื้อได้ในเวลาที่ต้องการใช้สินค้า
* เพื่อให้เกิดการกระจายสินค้าและมีตลาดที่แน่นอนเพื่อสร้างตลาดรองรับผลผลิตและเพิ่มรายได้ให้กับผู้ผลิต
* เพื่อให้ผู้บริโภค ผู้ผลิต และสังคม เกิดความเป็นธรรมในการซื้อขาย

ปัญหาอุปสรรค์ที่ผ่านมา

* ในด้านการกระจายสินค้ากลุ่มเกษตรไม่มีประสบการณ์และศักยภาพเพียงพอ จึงยังต้องมีคนกลาง
* กลุ่มเกษตรยังมีข้อจำกัดในศักยภาพการผลิตให้สอดคล้องกับความต้องการของผู้ซื้อ
* ผลผลิตส่วนใหญ่มีอายุในการเก็บรักษาได้ไม่นาน
* กลุ่มเกษตรยังขาดกลไกการจัดการตลาดยังต้องผ่านระบบตัวแทนหรือคนกลาง

รูปแบบการจัดการกระจายสินค้า

 เพื่อรองรับการผลิตที่เพียงพอและพัฒนาผลผลิตให้เพียงพอตรงตามความต้องการ ดังนี้

* ผู้ผลิตขาย/กระจายสินค้าไปยังผู้ซื้อโดยตรง เช่น มาซื้อเองที่ฟาร์ม ระบบสมาชิก ระบบ e-marketing ขายในหน่วยงานรัฐ เช่น รพ. รพสต. เกษตรจังหวัด สาธารณสุขจังหวัด สหกรณ์จังหวัด เป็นต้น ตลาดนัดคนรักสุขภาพในชุมชน ตลาดชุมชน งานแสดงสินค้า
* ผู้ผลิตขาย/กระจายสินค้าผ่านตัวแทนพ่อค้าคนกลาง ได้แก่ ร้านกรีนซ๊อป ห้าสรรพสินค้า มีตัวแทนหรือผู้รวบรวมสินค้า หรือ คลาดส่งออก
* ทางกลุ่มสวนผักหูยาน มีการจัดการสินค้าโดยผู้ประสานงาน รับซื้อผลผลิตของสมาชิกและว่าจ้างคนขายซึ่งเป็นสมาชิกกลุ่มเป็นผู้ขายในตลาด

ข้อควรพิจารณาในการดำเนินการ

* ตลาดส่วนใหญ่ของกลุ่มยังอยู่ในระดับท้องถิ่น
* ช่องทางการกระจายสินค้าด้วยตัวแทนจำหน่ายควรพิจารณาออกแบบและวางแผนให้เหมาะสมกับสินค้า เงื่อนไขด้านเวลา ปริมาณ และต้นทุน
* การแยกประเภทสินค้าในระบบการกระจายสินค้าว่าสินค้าชนิดใดเสียง่ายหรืออายุสั้น จะมีวิธีการกระจายสินค้าอย่างไร
* การควบคุมคุณภาพของสินค้าควรเป็นหน้าที่ของตัวแทนจำหน่ายที่ต้องพิจารณา
* ต้องมีการเพิ่มมูลค้าของสินค้า

ปัจจัยสู่ความสำเร็จ

* การบริหารกลุ่มแบบมีส่วนร่วมและมีการเรียนรู้อย่างสม่ำเสมอ
* การออกแบบระบบต่าง ๆ ให้มีความสอดคล้องเชื่อมโยง
* การวิเคราะห์ราคาที่เป็นธรรมทั้งผู้ผลิต ผู้บริโภค
* สร้างเครือข่ายและขยายฐานการตลาดอยู่ตลอดเวลา
* การราษาคุณภาพและมาตฐานในการผลิตอย่างต่อเนื่อง
1. การจัดการกลุ่มและเครือข่าย

แนวคิดหลักการ

 การจัดการกลุ่มและเครือข่ายมีความสำคัญในการดำเนินกิจกรรมระหว่างสมาชิกโดยเฉพาะอย่างยิ่งการแลกเปลี่ยนเรียนรู้ประสบการณ์และการเพิ่มอำนาจต่อรองในด้านการผลิตและการตลาดอีกด้วย

 กลุ่ม หมายถึง การรวมตัวกันของบุคคลตั้งแต่สองคนขึ้นไปที่มีวัตถุประสงค์และเป้าหมายร่วมกัน มีปฏิสัมพันธ์ แนวทางในการดำเนินกิจกรรมร่วมกันอย่างต่อเนื่อง องค์ประกอบ มีความสนใจร่วมกัน มีผู้นำที่มีความรู้ความสามารถ มีกฎระเบียบ มีกิจกรรมและเงินทุนของกลุ่มเพื่อนำไปใช้ในการจัดการกลุ่มร่วมกัน

 เครือข่าย หมายถึง การประสานเชื่อมโยงขยายผลการทำงานหรือแนวคิดไปสู่กลุ่ม องค์กรที่มีกิจกรรมคล้ายกันและเชื่อมโยงขยายผลการทำงานหรือแนวคิดไปสู่กลุ่ม องค์กรอื่น ๆ ที่มีกิจกรรมคล้ายคลึงกัน เพื่อเสริมพลังในการแก้ปัญหา โดยผ่านกระบวนการเรียนเรียนรู้ การมีส่วนร่วมที่จะนำไปสู่การเปลี่ยนแปลงตามเป้าหมายของทุกฝ่าย องค์ประกอบของเครือข่าย หน่วย หรือ สมาชิกของเครือข่าย ต้องมีวัตถุประสงค์ของเครือข่ายร่วมกัน การแบ่งหน้าที่รับผิดชอบ การมีส่วนร่วมในการดำเนินกิจกรรมของเครือข่าย การมีปฏิสัมพันธ์ระหว่างกลุ่ม การเสริมสร้างช่วยเหลือกันและกัน มีความเท่าเทียมกันของสมาชิก และการแบ่งปันผลประโยชน์จากการทำงานร่วมกันอย่างทั่วถึง

วัตถุประสงค์ของการรวมกลุ่มและเครือข่าย

* เพื่อการเรียนรู้แลกเปลี่ยนความรู้ระหว่างสมาชิกและกลุ่ม/เครือข่าย ด้านการผลิต การบริหารจัดการ การทบทวน การวิเคราะห์สภาพปัญหาที่ผ่านมาและการวางแผนแก้ปัญหาร่วมกัน
* เพื่อสร้างพลังอำนาจต่อรองกลุ่ม/เครือข่ายร่วมกัน จัดการผลิตและการตลาดเพื่อสร้างอำนวจในการต่อรองกับกลุ่มผู้รับซื้อสินค้า
* เป็นศูนย์กลางในการพัฒนาของสมาชิกกลุ่ม/เครือข่ายเป็นหลักในการพัฒนาศักยภาพของสมาชิก เช่น การจัดการศึกษาดูงาน การประชุมแลกเปลี่ยนความรู้

รูปแบบของกลุ่ม

* กลุ่มที่เป็นทางการ มีวัตถุประสงค์ ระเบียบ กฎเกณฑ์ที่แน่นอนมีการสื่อสารอย่างเป็นทางการ เป็นนิติบุคคล มีการจดทะเบียนจากภาครัฐและได้รับการสนับสนุนจากรัฐ เช่น กลุ่มวิสาหกิจชุมชนผลิตพืชผักปลอดสารพิษ ตำบลนาท่อม อำเมือง จังหวัดพัทลุง
* กลุ่มที่ไม่เป็นทางการ เกิดจากการรวมตัวของกลุ่มสมาชิกตามธรรมชาติ สนองความต้องการของสมาชิก มีกฎระเบียบ มีข้อบังคับที่สมาชิกยอมรับร่วมกัน

รูปแบบของเครือข่าย 2 รูปแบบ

* เครือข่ายเชิงพื้นที่
* เครือข่ายเชิงประเด็นกิจกรรม เช่น กลุ่มเครือข่ายวิสาหกิจชุมชนเกษตรอินทรีย์อีสาน กลุ่มเครือข่ายเกษตรกรรมยั่งยืน จังหวัดน่าน

วิธีการดำเนินการของกลุ่ม

* ระยะการเตรียมกลุ่ม
* ระยะการก่อตั้ง/ก่อเกิดกลุ่ม
* ระยะการทำกิจกรรมกลุ่มหรือปรับตัวดำรงอยู่
* ระยะกลุ่มเข็มแข็งมีการขยายตัวของกลุ่ม

วิธีการดำเนินการของเครือข่าย

* ระยะเตรียมการ/ก่อเกิด
* ระยะก่อตั้ง
* ระยะการดำเนินกิจกรรม
* ระยะขยายเครือข่าย

ปัญหาและข้อจำกัดที่ผ่านมา

* กลุ่มขาดสิ่งยึดเหนี่ยว
* กลุ่มขาดการมีส่วนร่วม
* ขาดกิจกรรมที่ต่อเนื่อง
* การแสวงหาความรู้และเทคนิคที่จำเป็นต่อกระบวนการผลิตของกลุ่ม/เครือข่าย
* การได้รับผลกระทบจากนโยบายรัฐ

ปัจจัยสู่ความสำเร็จ

* วิเคราะห์สถานการณ์ของกลุ่มและเครือข่ายที่ผ่านมา มีการวิเคราะห์ เพื่อวิเคราะห์สถานการณ์ แลกเปลี่ยนความรู้ ประสบการณ์อย่างสม่ำเสมอทำให้กลุ่มที่มีกิจกรรมการผลิตที่ดีและต่อเนื่อง
* การวิเคราะห์ทบทวนติดตามผลการดำเนินงานของกลุ่ม/เครือข่ายอย่างต่อเนื่อง
* การจัดทำระบบข้อมูลของสมาชิกเพื่อการบริการจัดการกลุ่มจะต้องมีการจัดทำระบบข้อมูลของสมาชิกว่าผลิตอะไร เป็นจำนวนเท่าใด
1. การจัดการระบบการเรียนรู้และฐานข้อมูล

แนวคิดหลักการ

 การจัดการเรียนรู้และฐานข้อมูลมีความสำคัญต่อการผลิตอาหารปลอดภัยและเกษตรอินทรีย์เนื่องจากผู้ผลิตต้องร่วมกันเรียนรู้และปรับปรุงการผลิตอยู่เสมอ เพื่อเพิ่มศักยภาพชุมชนด้านอาหารปลอดภัย รวมทั้งมีการจัดทำฐานข้อมูลการผลิตและการตลาด เพื่อวางแผนการผลิต รวมทั้งด้านวางแผนด้านการตลาดได้มีประสิทธิภาพอีกด้วยของกลุ่มสวนผักชุมชนหูยาน

 ดังนั้นชุมชนหูยานที่เข้าร่วมโครงการหูยานจัดการตนเอง ที่มีเป้าหมาย ยกระดับเป็นวิสาหกิจชุมชนสีเขียวบ้านหูยาน ซึ่งตามโครงการนี้ระบบการเรียนรู้และกระบวนการเรียนรู้เป็นเครื่องมือสำคัญในการผลิตอาหารปลอดภัยประกอบกับกระบวนการเรียนรู้ภายใต้โครงการเป็นกระบวนการเรียนรู้ที่พัฒนาภายใต้หลักปรัชญาเศรษฐกิจพอเพียง ที่มุ่งเน้นให้คนหาสาเหตุ ที่มาของปัญหา และเรียนรู้ที่จะแก้ปัญหา รวมทั้งสร้างภูมิคุ้มกันเกิดขึ้นกับคนและชุมชน เพื่อให้มีความเข้าใจตรงกัน จึงให้ความหมายและนำเสนอแนวคิดเกี่ยวกับการเรียนรู้ไว้

 การจัดการ (Management) หมายถึง การทำให้คน กลุ่มบุคคล ที่แนวคิดในการผลิตอาหารปลอดภัย ได้เข้ามาทำงานร่วมกัน

 การเรียนรู้ (Learning) หมายถึง การเปลี่ยนแปลงพฤติกรรมอันเป็นผลมาจากการได้รับประสบการณ์การผลิตเกษตรอาหารปลอดภัยเพิ่มเติม หรือการแลกเปลี่ยนประสบการณ์จากคนหนึ่งไปสู่คนหนึ่งหรือกลุ่มคน ส่งผลให้เกิดการปรับเปลี่ยนพฤติกรรม การผลิตอาหารปลอดภัย

 ฐานข้อมูล (Database) หมายถึง การรวบรวมข้อมูลจากพื้นที่นำร่องโครงการเพิ่มศักยภาพชุมชนด้านการผลิตอาหารปลอดภัยด้วยกระบวนการเรียนรู้ เน้นเรื่องการเรียนรู้ ทั้งที่เกิดก่อนการเข้าร่วมโครงการ ระหว่างดำเนินโครงการ

แนวคิดเกี่ยวกับการเรียนรู้

* การเรียนรู้จากการเก็บข้อมูล
* การเรียนรู้โดยใช้การโยกย้ายปรับเปลี่ยนข้อมูล
* ความกระตือรือร้น ความสนใจ ตั้งใจ ความกังวล
* การเรียนรู้แบบมีส่วนร่วมอย่างจริงจัง
* สร้างองค์ความรู้ด้วยตนเอง

วัตถุประสงค์

* เพื่อสร้างกระบวนการเรียนรู้ด้างการจัดการอาหารปลอดภัย พัฒนากระบวนการเรียนรู้ด้วยการสนับสนุนให้ผู้ผลิตเรียนรู้แนวคิด วิธีการผลิต และการจัดการการผลิตอาหารปลอดภัยอย่างต่อเนื่องและกว้างขว้าง
* เพื่อให้มีการจัดทำฐานข้อมูลด้านการผลิตและการตลาดสินค้าอาหารปลอดภัยเพื่อเพิ่มศักยภาพชุมชนด้านเกษตรปลอดภัย

ปัญหาและข้อจำกัดของการจัดการเรียนรู้และฐานข้อมูล

* การใช้เวลาเพื่อการเรียนรู้
* ความไม่คุ้นเคยกับการใช้ประโยชน์จากระบบสารสนเทศ ผู้ผลิตยังไม่เข้าใจระบบสารสนเทศ ไม่ทราบถึงประโยชน์ของการใช่เทคโนโลยีสารสนเทศ ทำให้การเรียนคู้และการถ่ายทอดพัฒนาไปได้ช้า
* ความกลัว ผู้ผลิตเกษตรปลอดภัยได้รับทราบข่าวสารเกี่ยวกับค่าใช้จ่ายต่างๆ ทำให้เกิดความกลัวที่จะใช้บริการผ่านระบบสารสนเทศ
* ความรู้ด้านการผลิตเกษตรปลอดภัย ขาดการรวบรวมที่เป็นระบบไม่มีการจัดประเภท หมวดหมู่ของความรู้ ทำให้การเชื่อมโยงและพัฒนาองค์ความรู้และกระบวนการเรียนรู้ไปอย่างช้า ๆ

รูปแบบการเรียนรู้และฐานข้อมูล

* รูปแบบกระบวนการอบรมเป็นกระบวนการเรียนรู้ ในการเข้าอบรมกับหน่วยงาน องค์กรอิสระ กลุ่มเกษตรกร ด้วยการบรรยาย หรือสาธิต
* รูปแบบการเรียนรู้โดยการแลกเปลี่ยนประสบการณ์ เป็นกระบวนการเรียนรู้จากการเข้าร่วมเวทีเสวนากับพาคีเครือข่ายต่าง ๆ หรือร่วมสัมมนาระดมความคิดเห็นต่าง ๆ การศึกษาดูงาน
* รูปแบบการเรียนรู้จากการฝึกทักษะด้วยการปฏิบัติจริง เป็นกระบวนการเรียนรู้ที่เกิดจากการฝึกปฏิบัติอย่างต่อเนื่อง ทำซ้ำๆและทำตามตัวอย่าง
* รูปแบบการเรียนรู้ผ่านสื่อต่าง ๆ เป็นลักษณะการเรียนรู้ผ่านทีวีดิจิตอล การเรียนรู้ผ่านระบบเครือข่ายอินเตอร์เน็ตหรือเรียนรู้ผ่านวิทยุชุมชน
* รูปแบบการเรียนรู้จากการพัฒนางานวิจัยความรู้ในท้องถิ่นหรือการต่อยอดจากการวิจัย เป็นบักษณะการเรียนรู้จากการแก้ไขปัญหาที่ประสบร่วมกัน การเรียนจากการจดบันทึก
* รูปแบบการเรียนรู้ผ่านหลักสูตรการดำรงชีวิตตามวิถีเกษตรปลอดภัย เกษตรอินทรีย์ เช่น หลักสูตรการเรียนรู้ประกอบด้วย 7 หมวดวิชา
* ฐานข้อมูลด้านการแปรรูป บางกลุ่มมีการนำเรื่องการแปรรูปไปผลิตเป็นสื่อเพื่อถ่ายทอดการเรียนรู้ไปสู่เกษตรกรรมยั้งยืน เข่น
	+ การศึกษาเรียนรู้เรื่องการบรรจุภัณฑ์ของกลุ่ม
	+ การแปรรูปผลผลิตของกลุ่ม ศ.พอเพียง
	+ การแปรรูปน้ำมันมะพร้าวสกัดเย็นของกลุ่ม
	+ การส่งเสริมและพัฒนาด้านการแปรรูปผลผลิตของกลุ่มอนุรักษ์สิ่งแวดล้อมแลอาชีพทางเลือก
	+ การผลิตเผือกทอดปลอดสารพิษ

ข้อควรพิจารณาในการดำเนินการ

* ผู้เรียน
* องค์ความรู้ ความรู้ที่มีจำนวนมากขาดการรวบรวม วิเคราะห์จัดกลุ่ม แยกประเภท หรือพัฒนาให้สามารถนำไปใช้ได้ทันที
* การนำเทคโนโลยีเข้ามาส่งเสริมและสนับสนุนในการจัดการเรียนรู้
* กลุ่มหรือเครือข่าย มีภารกิจจากการเข้าร่วมกิจกรรมทางสังคมมากเกินไปและอาจมีสมาชิกไม่กี่คนเท่านั้นที่สามารถเรียนรู้ได้อย่างรวดเร็วและสามารถถ่ายทอดสู่ผู้อื่นได้อย่างดี
* ผู้ผลิตเกษตรปลอดภัยขาดข้อมูลความต้องการของผู้บริโภคจึงมีความจำเป็นที่จะต้องให้ผู้ผลิตเกษตรปลอดภัยได้มีดอกาสรับทราบความต้องการของผู้บริโภค

ปัจจัยสู่ความสำเร็จ

* การวิเคราะห์ลักษณะเด่นของการเรียนรู้และองค์ความรู้ของกลุ่มที่เข้าร่วมโครงการ
* การจัดลำดับความสำคัญของสิ่งที่ต้องการเรียนรู้ โดยกลุ่มจะต้องพิจารณาความสนใจ ความต้องการที่จะเรียนรู้องค์ความรู้ใหม่
* กลุ่มดำเนินการจัดการองค์ความรู้ให้เป็นระบบ กลุ่มที่เข้าร่วมโครงการที่มีลักษณะการเรียนรู้ เผยแพร่ไว้ตามจุดต่าง ๆ ภานในศูนย์เรียนรู้ซึ่งยังขาดการรวบรวมและการจัดกลุ่ม
* ลดการกระจุกตัวการเรียนรู้ของกลุ่มต่าง ๆ เพื่อเป็นการกระจายการเรียนรู้อาจจะต้องมีแมวมองในกลุ่มเพื่อที่จะคัดเลือกสมาชิกที่มีศักยภาพเพื่อการพัฒนาเป็นวิทยากรเป็นผู้สอนของกลุ่มตนเองได้
* ความร่วมมือจากภาคีเครือข่าย ภาคีเครือจ่ายที่เข้าร่วมโครงการเพิ่มศักยภาพชุมชนด้วยเกษตรปลอดภัย
* สร้างแรงกระตุเนจากภายนอกในการสนับสนุนให้เกิดกระบวนการเรียนรู้อย่างต่อเนื่อง เช่น ตลาดนัดสินค้าปลอดภัย
1. การจัดการระบบการสื่อสารประชาสัมพันธ์และเชื่อมโยงผู้บริโภคเกษตรปลอดภัย

แนวคิดและหลักการ

 การจัดการระบบการสื่อสารประชาสัมพันธ์และเชื่อมโยงผู้บริโภคเกษตรปลอดภัยซึ่งมีความสำคัญที่จะทำให้ผู้บริโภคเกิดความเชื่อมั่นและเข้าใจกระบวนการผลิตเกษตรปลอดภัยและเกษตรอินทรีย์ รวมทั้งรูปแบบการติดต่อสื่อสารใช้หลากหลายรูปแบบ โดยสามารถเลือกใช้การสื่อสารที่เหมาะสมและสอดคล้องกัลป์ผลิตภัณฑ์ องค์ประกอบ คือ ผู้ส่งสาร สาร ช่องทางการสื่อสารหรือสื่อ และตัวผู้รับสาร เช่น ภาพ การเคลื่อนไหว ตัวอักษร คำพูด เสียงเพลง เป็นต้น

วิธีการในการเชื่อมโยงผู้บริโภค

* การติดต่อสื่อสารผ่านช่องทางและรูปแบบต่าง ๆ
* จัดการเยี่ยมฟาร์มและกิจกรรมต่าง ๆ
* การเชื่อมโรงระหว่างผู้ผลิตและผู้บริโภค มี 3 รูปแบบ
	+ รูปแบบกลไก ศูนย์ประสานงาน
	+ รูปแบบที่มีศูนย์รวบรวมและกระจายสินค้าอยู่ตรงกลางและกระจายไปส่วนต่าง ๆ เช่น ตลาดเขียวรวบรวมผู้ผลิตมีกลไกในการขายโดยตรงอีช่องทาง
	+ รูปแบบการเชื่อมผู้ผลิตและผู้บริโภคโดยตรง เช่น กลุ่มผู้ผลิตที่สามารถหาแหล่งผู้บริโภคที่มีความต้องการตรงกัน
* การประชาสัมพันธ์และรณรงค์
* ควรมีการพัฒนาและส่งเสริมให้มีผู้บริหารจัดการมืออาชีพ
* การจัดทำฐานข้อมูลการผลิตอย่างเป็นระบบและชัดเจนเพื่อง่ายต่อการทำความเข้าใจร่วมกันระหว่างผู้ผลิตกับผู้บริโภค
* การสื่อสารเพื่อส่งต่อความรู้สึกที่ดีแนวคิดที่ดีเจตจำนงที่แน่วแน่หรือศรัทธาที่ยิ่งใหญ่จากผู้ผลิตถึงผู้บริโภคและจากผู้บริโภคถึงผู้ผลิต
* การบอกต่อแบบปากต่อปาก

วัตถุประสงค์

* เพื่อให้ลูกค้าหรือผู้บริโภคเพื่อให้ผู้บริโภคได้รับทราบข้อมูลข่าวสารจากแหล่งผลิตและความรู้
* เพื่อสร้างความสัมพันธ์เชื่อมโยงระหว่างผู้ผลิตและผู้บริโภค
* เพื่อสร้างสังคมแบบใหม่ที่เกิดจากความร่วมมือกันระหว่างผู้ผลิตและผู้บริโภคที่มีความเข้าใจต่อกัน
* เพื่อสร้างทางเลือกใหม่และเผยแพร่แนวความคิดในการบริโภคอาหารปลอดภัยให้แก่ผู้บริโภคในเมือง

ปัญหาและข้อจำกัดที่ผ่านมา

* กระแสการบริโภคในวัฒนธรรมทุนนิยมส่งผลให้ผู้บริโภคในท้องถิ่นจำนวนมาหันไปบริโภคอาหารต่างถิ่น ต่างวัฒนธรรม
* คุณภาพของสินค้า
* ยังไม่สามารถเชื่อมโยงในเครือข่ายกันเองได้
* ขาดการสนับสนุนจากหน่วยงานที่เกี่ยวข้องทั้งภาครัฐและเอกชน
* กลุ่มขาดความรู้ความสามารถในการผลิตสื่อและการประชาสัมพันธ์ตนเอง
* ช่องทางการสื่อสารยังมีน้อย

รูปแบบการสื่อสารประชาสัมพันธ์และเชื่อมโยงผู้บริโภค

* เนื้อหาและรูปแบบ การประชาสัมพันธ์ การสื่อสารกับผู้บริโภคและการจัดการสื่อ
	+ เนื้อหามีสาระดังนี้
		- การสร้างแนวคิดและความตระหนัก
		- การผลิตที่ลดต้นทุนด้วยการผลิตปุ๋ยใช้เองซึ่งเป็นปุ๋ยธรรมชาติ ปุ๋ยพืชสด
		- คุณค่าทางโภชนาการของผลผลิต/ผลิตภัณฑ์ที่ปลอดภัยและเกษตรอินทรีย์
	+ รูปแบบของสื่อ
		- หอกระจายข่าว
		- วิทยุชุมชน
		- บรรจุภัณฑ์
		- สิ่งพิมพ์เช่น แผ่นพับ นิตยสาร หนังสือพิมพ์
		- สื่ออิเล็คทรอนิค
		- กิจกรรม เช่น การเยี่ยมชมฟาร์ม การเป็นศูนย์ต้นแบบ
		- ตัวบุคคล เช่น ลูกค้าบอกปากต่อปากและวิทยากรหรือผู้นำกลุ่มประชาสัมพันธ์
		- ภาคีเครือข่ายที่เข้ามาเชื่อมกิจกรรมกับกลุ่ม

ข้อควรพิจารณาในการดำเนินการ

* สื่อที่เหมาะสมในระบบการสื่อสารประชาสัมพันธ์และเชื่อมโยงผู้บริโภคต้องอาศัยการนำเสนอเนื้อหาในเชิงวิขาการ
* ควรมีการนำสื่อมาประชาสัมพันธ์เสนอผ่านโทรทัศน์การสื่อสารผ่านสื่อโทรทัศน์ควรมีระยะเวลาการนำเสนอที่เหมาะสม
* ควรมีการสื่อสารผ่านการท่องเที่ยวให้มากขึ้น
* ควรมีการกระจายร้านค้าและขยายตลาด
* เนื้อหาของสื่อที่ใช้ในการประชาสัมพันธ์และเชื่อมโยงกับผู้บริโภคต้องมีการเล่าเรื่องให้เห็นภาพของที่มาของอาหารปลอดภัย กระบวนการผลิตซึ่งต้องให้เห็นวิถีชีวิตของผู้ผลิตและตัวผลผลิต
* ควรมีการสนับสนุนการสื่อสารประชาสัมพันธ์จากหน่วยงานที่เกี่ยวข้อง
* ควรสร้างสำนึกร่วมของคนในชุมชนซึ่งเป็นทั้งผู้ผลิตและผู้บริโภค

ปัจจัยสู่ความสำเร็จ

* การมีบุคลากรภายในกลุ่มมีความรู้ความสามารถในการผลิตสื่อและประชาสัมพันธ์
* การให้การสนับสนุนของหน่วยงาน องค์กรต่าง ๆ ที่มีศักยภาพในด้านการสื่อสารประชาสัมพันธ์ที่ช่วยในการผลิตสื่อ กระจายสื่อ และการให้ความรู้
* เครือข่ายทั้งภาครัฐและประชาสังคมเปิดพื้นที่และให้การสนับสนุน
* การสนับสนุนของหน่วยงานหรือองค์กรภายนอก
* เครือข่ายมีช่องทางที่หลากหลายในการเชื่อมโยงกับผู้บริโภค
* การสื่อสารกันด้วยความเข้าใจ
* สื่อที่ใช้ต้องไม่ซับซ้อน เข้าใจง่าย น่าสนใจ